पाएं अपने शहर की ताज़ा ख़बरें और फ्री ई-पेपरडाउनलोड करें
विदिशा की विरासत ग्रुप पिछले पांच दिनों से कोविड के मरीजों की मदद के लिए कार्य कर रहा है। कोरोना संक्रमित मरीजों व उनके परिजनों की सहायता के लिए ग्रुप के सदस्यों ने आपस में सहयोग राशि भी जुटाई है। रविवार को ग्रुप ने जहां मेडिकल कॉलेज के कोविड केयर सेंटर में भर्ती मरीजों के लिए पानी की बोतलें वितरित करवाईं, वहीं ऑक्सीजन पल्स मीटर भी वितरित किए।
पानी की बॉटल वितरण बासौदा के रवि उपाध्याय के सहयोग से किया गया। पिछले पांच दिनों से मरीजों को प्रतिदिन 400 से 500 पानी की बाटल वितरित की जा रही हैं। मेडिकल कॉलेज में अन्य सामाजिक संस्थाओं द्वारा अधिक संख्या में ऑक्सीजन पल्स मीटर उपलब्ध करा दिए गए हैं। ग्रुप ने उनके द्वारा 11 ऑक्सीजन पल्स मीटर होम आइसोलेशन मरीजों को दिए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn